《挽独乐万处士》
明代·张元祯

山居清隐客，适趣任逍遥。蹑屐穿云径，扶藜渡涧桥。

赏花斟美酒，采药斸灵苗。误入蓬莱岛，仙魂竟莫招。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。